Gauteng-gesondheid R5 mjd. in die rooi en sal waarskynlik 'n reddingsboei moet kry, nogtans ploeg ANC regering voort met nuwe gesondheidsplan alhoewel hy nou alreeds nie die mas kan opkom nie | MedSure.co.za
Hoewel hy nie wou sê of die departement 'n reddingsboei gaan kry nie, het hy wel gesê "maatreëls is getref om te verseker dat die departement teen die einde van die boekjaar nie skuld het nie".
Die Gautengse tesourie het verlede jaar R4,8 miljard aan die provinsiale gesondheidsdepartement beskikbaar gestel om sy groeiende skuld te delg.
Lees ook: R4,8 mjd. vir departement se groeiende skuldlas
Hiervan is R1,5 miljard reeds in die 2018-'19-boekjaar beskikbaar gestel.
Die departement se skuldlas was teen die einde van die vorige boekjaar R7 miljard, berig IOL.
Bloom het aan Netwerk24 gesê die departement het R200 miljoen te min gekry vir die aanpassings aan personeellede se lewenskoste, en die departement moes sowat R400 miljoen uitbetaal vir eise weens mediese nalatigheid.
"Maar die departement is jaar ná jaar nie in staat om sy skuld te delg nie. Die skuld word elke jaar bloot na die volgende boekjaar oorgedra, ten spyte van David Makhura, premier, se omkeerplanne."
Die departement se begroting vir dié boekjaar was R46,4 miljard.
"Dit is die grootste begroting in die provinsie. Dit is groter as die Tshwane-metro se begroting. Jy kan letterlik 'n stad met dié begroting bestuur.
"Makhura is nou al vyf jaar lank die Gautengse premier, maar die situasie lyk steeds net so slegs soos dit tydens Brian Hlongwa se premierskap gelyk het," sê Bloom.
Masebe wys daarop dat die gesondheidsdepartement van April 2017 tot 19 Maart 2018 R17 miljard aan meer as 7 000 verskaffers betaal het.
"Die verskaffers het ingestem dat die departement sy skuld oor drie jaar aan hulle terugbetaal."
Boonop het Makhura dadelik opgetree toe Ramokgopa einde 2017 al die probleme in dié departement uiteengesit het.
'n Taakspan is aangestel om die finansies te stabiliseer. "Die departement rapporteer gereeld aan die taakspan en ons is tevrede met die bewyse dat hulle die skuld stelselmatig vereffen."
« Pasiënte se regte word benadeel by Bophelong hospitaal a.g.v. infrastruktuur uitdagings – nie-nakoming van aanvaarbare standaarde en norme kan lei tot die uitbreek van siektes omdat infeksiebeheer nie behoorlik toegepas word
Sleep Restores Immunity and Lack of Sleep Destroys It – How To Burn This Problematic Candle From Both Ends… »